Fjellstrand skole

Fjellstrand skole er en barneskole på Fjellstrand i Nesodden kommune sør for Oslo. I skoleåret 2020-2021 går det 170 elever på Fjellstrand.

Historie 
Det har vært drevet skole i faste lokaler på Fjellstrand helt fra 1845, da det ble leid ut skolestue for Vestre skolekrets på eiendommen Nyborg. Denne ordningen fungerte til Persilengen skole sto ferdig i 1874. Den hadde to klasseværelser i første etasje med lærerbolig i etasjen over. Persilengen-navnet besto til ny skole ble bygget midt på 1920-tallet.

Fjellstrand skoles eldste bygg ble reist i 1925, det andre i 1952 fulgt av skolens Paviljongen i 1975. I 1998 fikk skolen nytt tilbygg, med klasserom til småskolen, kunst og håndverkslokaler, SFO og bibliotek.

Kilder 
 Nesodden kommune Skoleportal

Eksterne lenker 
 

Barneskoler i Viken
Skoler på Nesodden